Loan recovery: लोन रिकवरी के लिए गुंडागर्दी: महिला के पेट पर लात मारने से गर्भपात होने का आरोप - loan recovery team is physically abusing people in lakhimpur kheri complaint lodged at sp office | Navbharat Times
ELECTION_TOPBAND_1575643699921
loan recovery team is physically abusing people in lakhimpur kheri complaint lodged at sp office
लोन रिकवरी के लिए गुंडागर्दी: महिला के पेट पर लात मारने से गर्भपात होने का आरोप
लखीमपुर खीरी में लोगों ने शिकायत दर्ज कराई है कि एसबीआई की ओर से लोन की रिकवरी करने वाले लोग गुंडागर्दी कर रहे हैं। कई मामलों में कहा जा रहा है कि ग्राहकों के साथ मारपीट की गई है।
नवभारत टाइम्स | Updated: 07 Jun 2019, 09:27:00 PM IST
उत्तर प्रदेश के लखीमपुर में शिकायत दर्ज कराई गई कि स्टेट बैंक ऑफ इंडिया की ओर से लोन की रिकवरी करने वाले लोग गुंडागर्दी कर रहे हैं। कई लोगों ने शुक्रवार को एसपी पूनम को इस मामले की लिखित शिकायत दी। मामले की जांच सीओ सिटी को सौंपी गई है। यह भी कहा गया है कि कई जगह वसूली के बाद रसीद भी नहीं दी गई।
manus eto nisthur j kichu bolar nii... erokom nisthur manus der mere haat pa venge dwa uchit.. ectu maya doya hin manus.. chi ... soytan... toder jonmo howa ee uchit hoyni..
दिव्य प्रकाश मिश्र ग्राम खागी ओयल थाना खीरी का आरोप है कि गुंडों ने उनकी पत्नी पूजा के पेट पर लात मार दी, जिससे उनका गर्भपात हो गया। दिव्य प्रकाश ने इन आरोपों के प्रमाण में अल्ट्रासाउंड की रिपोर्ट भी दी है। उनका कहना है कि पत्नी घर में अकेली थी। गुंडे घुसे और डराया धमकाया। जब दिव्य प्रकाश घर आए तो उन्हें भी बंधक बना लिया और पत्नी के पेट पर लात मार दी। पत्नी की हालत अभी भी नाजुक है।
लोन रिकवरी के लिए लाठी-डंडों से पीटा
दिव्य प्रकाश का कहना है कि ये गुंडे तत्काल एक लाख रुपया जमा करने की मांग कर रहे थे। कई घंटे बाद दिव्य प्रकाश को छोड़ा। एक और मामले में पवन कुमार त्रिपाठी पुत्र विद्या सागर त्रिपाठी भगौतीपुर थाना खीरी ने बताया कि चार लोग एक कार से लाठी-डंडे के साथ आए। आते ही घर में ताला डाल दिया और मारपीट करने लगे।
पवन का कहना है कि इन लोगों ने तीन लाख रुपये भी ले लिए लेकिन रसीद नही दी। इनकी गुंडागर्दी से क्षेत्र में हाहाकार मच गया। ग्राम खानपुर गुरेला के दिनेश कुमार तिवारी से एक लाख और नर्वदेश्वर शर्मा से 25 हजार रुपये लेकर रसीद ना दिए जाने की बात कही गई है। डीएम शैलेन्द्र कुमार सिंह ने अग्रणी बैंक प्रबंधक से भी रिपोर्ट तलब की है। स्टेट बैंक के प्रबंधक अवकाश पर थे। फिलहाल इस तरह की वसूली से जनता में काफी नाराजगी है।
Web Title loan recovery team is physically abusing people in lakhimpur kheri complaint lodged at sp office(News in Hindi from Navbharat Times , TIL Network)
और जानें:स्टेट बैंक ऑफ इंडियालोन रिकवरीमारपीटगुंडा गर्दीगर्भपातstate bank of indiaLoan recoveryabortionOthers NewsOthers News in HindiOthers Latest NewsOthers Headlinesअन्य समाचार